ཁྱད་པར་གྱི་ལས་ལས་ཚད་མེད་བཞི་སྒོམ་པ་ནི་སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག་མི་ན་བར་གནས་བར་འདོད་པ་དང་ན་བ་གསོ་བར་འདོད་པའི་གང་ཟག་གིས་གསོ་བ་རིག་པའི་མན་ངག་ལ་བསླབ་པར་བྱའོཅེས་པ་སྙིང་རྗེ་ཚད་མེད་པ་དང་།སེམས་ཅན་ཐམས་ཅད་སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་བར་གྱུར་ཅིག་ཚེ་རིང་བར་འདོད་པའི་གང་ཟག་གིས་གསོ་བ་རིག་པའི་མན་ངག་ལ་བསླབ་པར་བྱའོཅེས་པ་བྱམས་པ་ཚད་མེད་པ།སེམས་ཅན་ཐམས་ཅད་སྡུག་བསྔལ་མེད་པའི་བདེ་བ་དང་མི་འབྲལ་བར་གྱུར་ཅིག་ཆོས་དང་ནོར་དང་བདེ་བ་སྒྲུབ་པར་འདོད་པའི་གང་ཟག་གིས་གསོ་བ་རིག་པའི་མན་ངག་ལ་བསླབ་པར་བྱའོཅེས་པ་དགའ་བ་ཚད་མེད་པ།སེམས་ཅན་ཐམས་ཅད་ཉེ་རིང་ཆགས་སྡང་གཉིས་དང་བྲལ་བའི་བཏང་སྙོམས་ལ་གནས་པར་གྱུར་ཅིག་འགྲོ་བ་གང་ཞིག་ནད་ཀྱི་སྡུག་བསྔལ་ལས་ཐར་བར་འདོད་པ་དང་།གཞན་གྱིས་སྤྱི་བོས་བཀུར་བར་འདོད་པའི་གང་ཟག་གིས་གསོ་བ་རིག་པའི་མན་ངག་ལ་བསླབ་པར་བྱའོཅེས་པ་བཏང་སྙོམས་ཚད་མེད་པ་སྟེ་ཚད་མེད་བཞིས་ངང་དུ་གནས་ནས་ལོག་པའི་གོལ་ས་བཞི་སྤང་བ་ནི།ནད་པ་མང་བ་དང་སྦྱངས་བ།ཤི་ན་དགའ་བ་ནི་དགའ་བ་ལོག་པའོ།དུས་སུ་མི་དྲག་ཅིང་ཡུན་རིང་ན་བར་བྱས་ནས་རྒྱུ་དང་བྲལ་བ་ལ་དགའ་བ་ནི་སྙིང་རྗེ་ལོག་པའོ།ནད་པ་ལ་བརྩེ་བ་སྤངས་བ་ནི་བྱམས་པ་ལོག་པའོ།བཟང་བོ་དྲག་ན་ངན་པ་ཤི་ན་སྙམ་པ་ནི་བཏང་སྙོམས་ལོག་པའོ།དེ་ལྟར་འཇིག་རྟེན་གྱི་ཆོས་བརྒྱད་མགོ་སྙོམས་པར་གྱུར་ཅིག་ཅེས་པའོ།